Den Vest-Sjællandske Avis, 1825-06-06
Nyeste Post-Efterretninger. Fra Corfu har man under 29de April erholdet følgende Efterretning over Livorno: Fra Navarino, er her ankommen en Engelsk Brig med Depescher for Lord Over-Commissionairen. Man erfarer derved, at det nye Feldtog har begyndt med Ulykke for de Ottomanniske Vaaben, og at saavel Over commandanten Redschid Paschas Expedition til Vest-Grækenland, som Jbrahim Paschas i Morea have lidt betydelige Vanheld. Den sidste har i flere Træfninger mistet den største Deel af sin Krigsmagt, hvori som bekiendt henimod 1000 Europæiske Aventuriers have ladet sig optage. Jbrahim er flygtet til Modon formodentligen for at vente paa den tredie Troppe-Expedition, som skulde komme derhen fra Candien. Han har ladet Hovederne afslaae paa ti udenlandske Officere, som ere i hans Tieneste, fordi han mistænkte dem forat have indladt sig i Underhandlinger med Grækerne og saaledes at have biedraget til de Ægyptiske Troppers Nederlag. – Samme Held have Grækerne havt i Akarnanien. Redschid Pascha brød om Natten og fra Karavassera og angreb Grækerne ved Volo, i det Haab at overrumple dem; men Kaptain Kava Hyskos slog ham tilbage med stort Tab. Tyrkerne angrebe tillige Tjongos, Botzaris og Sturnaris Krigskarer i Palæokatura, men ogsaa der bleve de fuldkommen slagne. Om disse sidste Omstændigheder har man dog ingen bestemte Beretninger, som man kun kan forvente omstændeligen fortalte i Avisen i Messolongi. Den 28de April om Aftenen ankom til Corfu en Expres, som var afsendt fra det Kongelige Consulat i Prevesa. Redschid Pascha var ankommen dertil, hvorfor der ikke synes at være nogen Tvivl om det Tab, som hans Krigsmagt har lidt, hvilken som bekiendt skulde erobre det vestlige Grækenland. – OverZante berettes Tyrkernes Nederlag saaledes: 16,000 Grækere angreb den fra Landsiden og 26 Fartøier, fra Søesiden. Soliman Bey en født Franskmand, som var Næstkommanderende under Jbrahim og en anden tilforn Fransk General ere faldne i Grækernes Hænder. Denne Soliman Bey er en vis Seve en forhenværende Fransk Oberst; Jnfanteriet blev commanderet af en vis Romey, som ligeledes er en Franskmand.) Jbrahim selv flygtede til Modon og lod Hænderne og Fødderne afskiære paa 20 Europæiske Officerer af hans Hær, som havde taget Flugten. Nogle og tyve Græske Skibe blokere Modon og Koron. De Græske Tropper blive commanderede af forskiellige Capitanis, da Konduriotiligger endnu bestandig syg i Tripolizza. En Afdeling af Græske Skibe renser Vandene ved Candia og Alexandrien og der ere allerede tagne af dem fem, som det synes Østerrigske Skibe, hvilke havde Munition og Proviant ombord. En anden Afdeeling er afseilet paa nye for at blokere Havbugten ved Corinth. – Ved disse nye Efterretninger fortjener neppe en meget ældre fra Smyrna at anføres, ifølge hvilken paa Grund af en Beretning, som et Fransk Skib skal have overbragt, Grækerne vel havde slaget Tyrkerne ved Navarino; men derpaa, da de forfulgte dem, faldt i et Baghold og lede et totalt Nederlag; dog tilstaaes, at Tyrkerne og Ægypterne kunde komme i stor Nød, naar det kunde lykkes Grækerne med deres Flaade at afskiære dem Tilførsel og Forstærkning. – Bladet Etoile indeholder en Privatskrivelse fra Smyrna af 3die April, hvori det hedder: Grækerne skulle ufortøvet erholde en Damp fregat, som Englænderne kiøbe til dem, foruden denne have de lovet dem nok en til, naar de tage Patras. Den Franske Fregat la Victorieuse, som Dagen tilforn var ankommen paa Rheden af Smyrna, har næsten i alle Græske Havne, hvor den har kastet Anker, truffet paa Engelske Skibe, og saa laae et foran Napoli di Romania. – Jfølge Efterretninger fra Alexandrien af 23de Marts vedvare endnu bestandig Uroelighederne i Syrien.